PolyAgent/wiki_georgian_en_parallel_20231101 huggingface dataset:
ტერეზინა

ტერეზინა — ქალაქი ბრაზილიაში, პიაუის შტატის დედაქალაქი. ჩრდილოეთ-აღმოსავლეთის შტატების ერთადერთი დედაქალაქი, რომელიც არ მდებარეობს სანაპიროზე. მდებარეობს იქ სადაც ერთმანეთშ ერთვის მდინარეები პარნაიბა და პოტი, რის გამოც ზოგჯერ ტერეზინას „ჩრდილო-აღმოსავლეთის მესოპოტამიას“ უწოდებენ.
ქალაქი დააარსა შტატის გუბერნატორმა ჟოზე სარაივამ 1852 წლის 16 აგვისტოს და თავდაპირველად ეწოდებოდა ვილა-ნოვა-დე-პოტი. მოგვიანებით მიიღო ამჟამინდელი სახელი იმპერატორ პედრუ II-ის მეუღლის, ტერეზას პატივსაცემად.
რესურსები ინტერნეტში
ქალაქის ოფიციალური საიტი
ბრაზილიის ქალაქები
ჯერემი ლინი

ჯერემი ლინი
ჯერემი შუ-ჰოუ ლინი (დ. 23 ივლისი, 1988, ტორასი, კალიფორნია) — ამერიკელი პროფესიონალი კალათბურთის მოთამაშე. ამჟამად თამაშობს ჩინეთის საკალათბურთო ასოციაციის (CBA) კლუბ ბიიჯინგ დაკსში. წარმოშობით ლინი ჩინელი ან ტაივანელია. თამაშობდა NBA-ში და არის იმ მცირე აზიელი ამერიკელების წარმომადგენელი, რომლებმაც ხსენებულ ლიგაში თამაში შეძლეს. აგრეთვე ცნობილია ქრისტიანობის საზოგადოდ გამოხატულებით.
ლინი გაიზარდა სან-ფრანცისკოს ყურის ტერიტორიაზე; საშუალოს სკოლის მეოთხე წელიწადში მოიპოვა ჩრდილოეთ კალიფორნიის წლის მოთამაშის ტიტული. ათლეტური სტიპენდიების შეთავაზებების მიუღებლობის შემდეგ, იგი ჩაირიცხა ჰარვარდის უნივერსიტეტში; აქ იგი ივუ ლიგაში თამაშობდა. NBA-ის დრაფტზე არ არჩევის შემდეგ, ლინმა თითქმის გარანტირებული კონტრაქტი გააფორმა გოლდენ-სტეიტ უარიორსთან. ახალბედობის სეზონში კლუბში თამაში იშვიათად უხდებოდა; ამავე წელს იგი NBA-ის D ლიგაშიც გაუშვეს. 2011-2012 წლების სეზონის დასაწყისში იგი ნიუ-იორკ ნიქსს შეუერთდა.
ნიუ-იორკში სეზონის ნაწილის გატარება კვლავ D ლიგაში მოუხდა. თუმცა, 2012 წლის თებერვალში მან გუნდს მოგებათა სერიის შექმნაში ულიდერა და სასტარტო შემადგენლობაშიც შევიდა. ხსენებულ პერიოდში ლინის ვარსკვლავური თამაში დაეხმარა ნიქსს 2012 წლის NBA-ის პლეი-ოფში გასვლაში; ასეთმა მოვლენებმა ლინს საერთაშორისო დიდება მოუტანა. 2012 წლის აპრილში, Time Magazine-მა ლინი დაასახელა მსოფლიოს TOP100 ყველაზე გავლენიან ადამიანთა სიაში. ნიქსის შემდეგ ლინი ტრამვებსა და სხვადასხვა შეუსაბამობებს უმკვალდებოდა. იგი თამაშობდა ჰიუსტონ როკეტსისთვის, შარლოტ ჰორნეტსისთვის, ბრუკლინ ნეტსისთვის, ატლანტა ჰოუქსისა და ტორონტო რაპტორსისთვის. ლინი არის პირველი აზიელი ამერიკელი, რომელმაც NBA-ის ჩემპიონობა მოიპოვა (2019 წელს, ტორონტო რაპტორსთან ერთად გახდა ჩემპიონი).
ადრეული ცხოვრება
ჯერემი შუ-ჰოუ ლინი დაიბადა 1998 წლის 23 ივლისს ტორასიში, კალიფორნიაში. გაიზარდა ქრისტიანულ ოჯახში, კალიფორნიის ქალაქ პალო–ალტოს ყურის ტერიტორიაზე.
მისი მშობლები, გიე-მინგი და შირლი, 1970-იან წლებში ემიგრაციაში იყვნენ ტაივანიდან აშშ-ში; თავდაპირველად, ინდიანაში გადასვლამდე ისინი ვირჯინიაში დასახლდნენ (აქ ორივე უნივერსიტეტში ჩაირიხცხა). მათ აქვთ ორმაგი: ტაივანისა და აშშ-ის მოქალაქეობა. ლინის მამისეული ოჯახი არის ჰოკლოს ხალხი (ბეიდოუ, ჩანგჰუა, ტაივანი), ხოლო მისი ბებია (დედის მხრიდან) 1940-იანი წლების ბოლოს, პინგჰუდან (ზეჯიანგი, კონტინენტური ჩინეთი) ემიგრაციაში წავიდა ტაილანდში.
ლინის ორივე მშობელი სიმაღლით 168 სანტიმეტრია. მისი დედისეული ბებიის ოჯახი მაღალი იყო. ლინს ჰყავს უფროსი ძმა, ჯოში, და უმცროსი ძმა ჯოზეფი. გიე-მინგმა მის შვილებს ასწავლა კალათბურთის თამაში ადგილობრივ „YMCA“-ში.
კარიერა ეროვნულ ნაკრებში
ჯერემი ლინის მშობლები როგორც ამერიკის, ისე ტაივანის მოქალაქეობას ფლობენ; ჯერემი ლინმაც სცადა ტაივანის პასტორტის აღება, თუმცა არ არსებობს იმის შესახებ ჩანაწერი, რომ მან იგი მართლაც მიიღო. 2011 წლის ივნისში ლინი შედიოდა 2011 წლის ფიბას აზიის ჩემპიონატზე წარსადგენ ჩინეთის ტაიპეის (ტაივანის) ეროვნული ნაკრების 24 მოთამაშეში. თუმცა, ჩინეთის ტაიპეის საკალათბურთო ასოციაციამ (CTBA) გამოაცხადა, რომ მუხლის დაზიანების გამო ლინი ნაკრების შემადგენლობაში ვერ მოხვდებოდა.
რესურსები ინტერნეტში
Lin's Dota 2 organization
სქოლიო
დაბადებული 23 აგვისტო
დაბადებული 1988
ნაციონალური საკალათბურთო ასოციაციის მოთამაშეები
იაპონელი კალათბურთელები
ვედენი

ვედენი — სოფელი მოლდოვაში, სოროკის რაიონში. მდებარეობს ზღვის დონიდან 183 მეტრზე. 2004 წლის მონაცემებით, მოსახლეობა 2 318 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
საპირველმაისო

საპირველმაისო — სახორცე-მეკვერცხული მიმართულების ქათმის ჯიში. გამოყვანილია როდ-აილენდის, ვიანდოტისა და იურლოვური მყივანა ჯიშის შეჯვარებით. ტანი საშუალო სიგრძისა, განიერი და ღრმად ჩასხმული. თავი პატარაა, აქვს მცირე ზომის მოვარდისფრო ბიბილო; ე. წ. ყურის ბიბილოები წითელია; ნისკარტი მცირე, ყვითელი. შებუმბვლის შეფერილობა თეთრია, ფაფარი და კუდის საჭის ბუმბული — შავი. კანი და ფეხები ყვითელია. მამლის საშუალო მასაა 3,7 კგ, დედლისა — 2,7 კგ. კვერცხმდებლობა 160–170 ცალი წელიწადში; თითოეული საშუალოდ 57 გ იწონის. ჯიშს ძირითადად მოყვარული მეფრინველეები აშენებენ და გენოფონდის მეურნეობებში ინახავენ როგორც რეზერვს.
ლიტერატურა
Ройтер Я. С. ПЕРВОМАЙСКАЯ ПОРОДА // Большая российская энциклопедия. Том 25. Москва, 2014, стр. 609.
ქათმის ჯიშები
ვალოკი

ვალოკი — სოფელი უკრაინაში. მდებარეობს პოლტავის ოლქის პოლტავის რაიონში. 2013 წელს სოფლის მოსახლეობა 262 კაცს შეადგენდა.
რესურსები ინტერნეტში
სოფლის ამინდი
პოლტავის რაიონის სოფლები
ვანუა-ლავა

ვანუა-ლავა — კუნძული ბანქსის კუნძულებში (არქიპელაგი ახალი ჰებრიდები), წყნარ ოკეანეში. ეკუთვნის ვანუატუს რესპუბლიკას და შედის ტორბას პროვინციაში.
გეოგრაფია
კუნძული ვანუა-ლავა — ყველაზე დიდი კუნძულია ბანქსის კუნძულებში არქიპელაგ ახალი ჰებრიდების ჩრდილოეთ ნაწილში. გარს ეკვრის წყნარი ოკეანისა და მარჯნის ზღვის წყლები. შორიახლოს მდებარეობენ კუნძულები: გაუა, მოტა, მოტა-ლავა, როვას კუნძულები და ურეპარაპარა. ვანუა-ლავას აღმოსავლეთით მდებარეობს მცირე კუნძულები კვაკეა და რავენგა. უახლოესი მატერიკი, ავსტრალია, მდებარეობს დაახლოებით 1300 კმ-ში.
ვანუა-ლავას კუნძულს აქვს ვულკანური წარმოშობა. ყველაზე აქტიური ვულკანია — სურეტამატაი. კუნძულის უმაღლესი წერტილი აღწევს 946 მეტრს. ვანუა-ლავას ფართობი შეადგენს 334,3 კმ²-ს, სიგრძე ჩრდილოეთიდან სამხრეთისკენ — დაახლოებით 25 კმ-ია, ხოლო სიგანე აღმოსავლეთიდან დასავლეთამდე — 20 კმ. კუნძულის აღმოსავლეთ და სამხრეთ-დასავლეთ ნაწილებში განლაგებულია ბუნებრივი უბეები.
კლიმატი ვანუა-ლავაზე ნოტიო ტროპიკულია. ნალექების საშუალო წლიური რაოდენობა შეადგენს დაახლოებით 4210 მმ-ს. კუნძული განიცდის ხშირ მიწისძვრებს და ციკლონებს.
ისტორია
ვანუატუს კუნძულებზე დასახლებები გაჩნდა დაახლოებით 2000 წლის წინ წყნარი ოკეანის ჩრდილო-დასავლეთის ნაწილიდან და კუნძულ ახალი გვინეიდან არქიპელაგ სოლომონის კუნძულების გავლით მოსახლეობის მიგრაციის დროს. კუნძულების კოლონიზაცია ხდებოდა ხანგრძლივი საზღვაო ცურვისას დიდი კანოეებით, რომლებშიც ეტეოდა 200 ადამიანამდე. მოგზაურებს ასევე თან მიჰყავდათ ზოგიერთი საჭირო ცხოველები, სასოფლო სამეურნეო მცენარეების თესლები, რომლებიც შემდგომში გაამრავლეს ახალ მიწებზე.
პირველად ვანუა-ლავა 1859 წელს გამოიკვლია ახალზელანდიელმა ეპისკოპოსმა ჯორჯ ოგასტუს სელიუინმა. შემდგომში სურემატამატიზე ხდებოდა გოგირდის მოპოვება.
1906 წლის მარტში ვანუა-ლავა, როგორც ახალი ჰებრიდების სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი.
1980 წლის 30 ივნისს ახალმა ჰებრიდებმა მიიღო დამოუკტდებლობა დიდი ბრიტანეთისგან და საფრანგეთისგან, და კუნძული ვანუა-ლავა გახდა ვანუატუს რესპუბლიკის ტერიტორია.
მოსახლეობა
2009 წელს კუნძულ ვანუა-ლავას მოსახლეობის რაოდენობამ მიაღწია 2623 ადამიანს. კუნძულელთა ძირძველი ენებია მელანეზიური ენები მოსინა (400 მოლაპარაკე 1981 წელს) და ვატრატა (600 მოლაპარაკე 1983 წელს).
ყველაზე დიდი დასახლებული პუნქტია — სოფელი სოლა, რომელიც ტორბას პროვინციის ადმინისტრაციული ცენტრია.
ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა, პლანტაციური მეურნეობა (ქოქოსის პალმების მოყვანა, კოპრის წარმოება). კუნძულზე მოქმედებს აეროდრომი.
რესურსები ინტერნეტში
ვანუატუს კუნძულები
სქოლიო
ვანუატუ
წყნარი ოკეანის კუნძულები
ოკეანეთის კუნძულები
ვანუატუს კუნძულები
შვებიშ-ჰალის რაიონი

შვებიშ-ჰალის რაიონი — რაიონი გერმანიაში. რაიონის ცენტრი — ქალაქი შვებიშ-ჰალი. რაიონი შედის ბადენ-ვიურტემბერგის ფედერალურ მხარეში. ექვემდებარება შტუტგარტის ადმინისტრაციულ ოლქს. იკავებს 1.484,06 კვ. კმ. ფართობს. მოსახლეობა შეადგენს 189 842 ადამიანს. მოსახლეობის სიმჭიდროვე — 128 ადამიანი/კვ.კმ-ზე. რაიონის ოფიციალური კოდი — 08 1 27.
რესურსები ინტერნეტში
www.landkreis-schwaebisch-hall.de ოფიციალური საიტი
ბადენ-ვიურტემბერგის რაიონები
ზღვარი (მრავალმნიშვნელოვანი)

ზღვარი (მრავალმნიშვნელოვანი)
ზღვარი შეიძლება ნიშნავდეს:
ზღვარი — ცნებები მათემტიკაში:
ფუნქციის ზღვარი
მიმდევრობის ზღვარი
ზღვარი (კატეგორიათა თეორია)
ზღვარი (ფილმი) — ქართული ფილმი
ზღვარი (სერიალი) — ამერიკული სერიალი
ნიკარაგუის არხი

ნიკარაგუის არხი — საზღვაოსნო გზის გეგმა, რომელმაც უნდა დააკავშიროს კარიბის ზღვა წყნარი ოკეანის აუზთან ნიკარაგუის ტერიტორიის გავლით. ამ არხმა უნდა გაიაროს მდინარეებზე, რათა დაუკავშირდეს ნიკარაგუის ტბას , საიდანაც რივასის გეოგრაფიული ყელის გავლით დაუკავშირდება წყნარი ოკეანის აუზს.
ჯერ კიდევ ადრეულ კოლონიურ ეპოქაში მსჯელობდნენ საზღვაო არხის აგებაზე მდინარე რიო სან ხუანის გამოყენებით. ასეთი არხის აშენების გეგმები ჰქონდა აშშ-ს მე-20 საუკუნის დასაწყისში, თუმცა მან მიატოვა საკუთარი გეგმის განხორციელება, რადგანაც საფრანგეთი უკვე ახორციელებდა პანამის არხის გაყვანას მისაღებ ფასად.
რესურსები ინტერნეტში
პროექტის ოფიციალური საიტი
ნიკარაგუის არხები
იოანე XV (პაპი)

იოანე XV (პაპი)
იოანე XV (დ. ? – გ. მარტი, 996) – რომის პაპი 985-996 წწ.
წარმოშობით რომაელი. ამ უნიათო პაპის ბედსაც კრესცენცი განაგებდა. პირველად კათოლიკური ეკლესიის ისტორიაში სწორედ მის დროს მოხდა კანონიზაცია. პაპმა ლატერანის ტაძარში წმინდანად შერაცხა ულრიხ აუგსბურგელი.
რომის პაპები
გარდაცვლილი 996
კაისედონია

კაისედონია — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.498 მეტრზე. 2005 წლის მონაცემებით, მოსახლეობა 29 808 ადამიანს შეადგენდა, სიმჭიდროვე 136.11 ადამიანი კმ²-ზე. ფართობი 219 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ვალიე-დელ-კაუკის დეპარტამენტის მუნიციპალიტეტები და ქალაქები
Camponotus sanctus

Camponotus sanctus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ზესტაფონის ქუჩა

ზესტაფონის ქუჩა — ქუჩა თბილისში, მდებარეობს ნაძალადევის რაიონში (ნაძალადევი), იწყება ცოტნე დადიანის ქუჩიდან და გრძელდება მეტროსადგურ გოცირიძემდე. წარმოიქმნა XX საუკუნის 30-იან წლებში. აქვს ერთი შესახვევი.
ლიტერატურა
ზესტაფონი
San Lorenzo District, Jauja

San Lorenzo District, Jauja
San Lorenzo District is one of thirty-four districts of the Jauja Province, located in the Department of Junín in Peru. The district was created by the Law No. 9631 in October 21, 1942, during the first term of President Manuel Prado Ugarteche.
References
ხელშეუხებელნი (1987 წლის ფილმი)

ხელშეუხებელნი (1987 წლის ფილმი)
ხელშეუხებელნი — 1987 წლის ამერიკული ფილმი ალ კაპონეს დაპატიმრების შესახებ.
სიუჟეტი
ალ კაპონე პასუხობს ჟურნალისტების შეკითხვებს მის მიერ იატაკქვეშ ალკოჰოლის გაყიდვისა და ძალადობის შესახებ. ის პრესაში პოპულარულია, რაც ხელს უშლის ელიოტ ნესს მის წინააღმდეგ გამოძიების წარმართვაში. ელიოტ ნესი ფედერალური აგენტია, რომელიცჩიკაგოში მშრალი კაონის მოქმედების დროს ჩადის ალ კაპონეს დანაშაულებათა გამოსაძიებლად. ნესს გამოძიებაში ალ კაპონეს პოპულარობის გარდა, აგრეთვე, პოლიციაში გავრცელებული კორუფციაც უშლის ხელს. ის გაიცნობს ვეტერან ირლანდიელ პოლიციელს, ჯიმი მალონეს, რომელიც ნესს კაპონესთან გამკლავების გზას ასწავლის. მალონეს დახმარებით ის დაუკავშირდება ჯორჯ სტოუნსა და ბუღალტერ ოსკარ უოლასს, რომელთა დახმარებითაც კაპონეს საქმეების გამოძიებას იწყებენ. კაპონე ძალადობის მეშვეობით მართავს საკუთარ დანაშაულებრივ ორგანიზაციას, მალონეც იყენებს ძალადობას კაპონეს დაქვემდებარული ხალხისგან ინფორმაციის მისაღებად. ალ კაპონე ნესს ბრძოლას უცხადებს და მისი და მისი ოჯახის მკვლელოის ბრძანებას იძლევა. სასტუმროში, სადაც კაპონე ცხოვრობს, ნესი მას უშუალოდ დაუპირისპირდება და ხელჩართულ ბრძოლაში იწვევს, თუმცა კაპონე მას ადანაშაულებს, რომ სამხილები არ გააჩნია. მის მიერ გაგზავნილი მკვლელეიბ მალონეს საკუთარ სახლში მოკლავენ. ნესს კი რკინიგზის სადგურში ჩასაფრებას მოუწყობენ, თუმცა ორმხრივ სროლაში ნესი გადარჩება. ის მალონეს მკვლელზე, ნიტიზე შურს იძიებს და დაპატიმრების ნაცვლად სახურავიდან გადააგდებს. საბოლოოდ ნესი მიაღწევს, რომ ალ კაპონე სასამართლოს წინაშე წარადგინოს, მოსამართლეს შეაცვლევინებს ნაფიც მსაჯულთა ჟიურის შემადგენლობას, რომელიც კაპონეს მოსყიდული ჰყავს და მიაღწევს სამართლის აღსრულებას.
როლებში
კევინ კოსტნერი - ელიოტ ნესი
შონ კონერი - ჯიმი მალონე
ჩარლზ მარტინ სმითი - ოსკარ უოლასი
რობერტ დე ნირო - ალ კაპონე
ენდი გარსია - ჯორჯ სტოუნი
პატრისია კლარკსონი - კათრინ ნესი
ბილი დრაგო — ნიტი
ჯილდოები
ფილმში შესრულებული როლისთვის შონ კონერი დაჯილდოვდა ოსკარით საუკეთესეო მსახიობი კაცისთვის მეორეხარისხოვან როლში.
რესურსები ინტერნეტში
ამერიკული ფილმები
ინგლისურენოვანი ფილმები
1987 წლის ფილმები
კრიმინალური ფილმები
ბრაიან დე პალმას ფილმები
ბოუქდუზი (მრავალმნიშვნელოვანი)

ბოუქდუზი (მრავალმნიშვნელოვანი)
ბოუქდუზი შეიძლება აღნიშნავდეს:
ბოუქდუზი — სოფელი აზერბაიჯანში, ბაბექის რაიონში
ბოუქდუზი — სოფელი აზერბაიჯანში, კანგარლის რაიონში
ბოუქდუზი — სოფელი აზერბაიჯანში, ქალბაჯარის რაიონში
Things We Said Today

Things We Said Today — ინგლისური როკ-ჯგუფ The Beatles-ის სიმღერა. მიუხედავად იმისა, რომ მისი ავტორია პოლ მაკ-კარტნი, ანოტაციებში ავტორებად მითითებულები არიან ლენონი/მაკ-კარტნი. სიმღერა შეტანილია ალბომში A Hard Day's Night, რომელიც გამოვიდა 1964 წელს. ბრიტანეთში იგი გამოვიდა სინგლის "A Hard Day's Night" b-მხარეზე.
რესურსები ინტერნეტში
სქოლიო
The Beatles-ის სიმღერები
1964 წლის სიმღერები
გოდორყური

გოდორყური — ტირიფის წნელით მოწნული დიდი, დაახლოებით 3 მ სიმაღლისა და 2 მ სიგანის გოდორი მდინარის ნაპირის გასამაგრებლად, ან სარწყავი არხის სათავეში წყლის გადასაშვებად. ქვემოდან გამაგრებული იყო მიწაში ჩასარჭობი მანებით (მარგილებით). გოდორყურს მდინარის კალაპოტში შერჩეულ, ამოსუფთავებულ ადგილას დგამდნენ და რიყის ქვით ავსებდნენ. მდინარის კალაპოტისა და არხის სიდიდის შესაბამისად, სათავეში ზოგჯერ მეორე ან მესამე გოდორყური იდგმებოდა ისე, რომ წყალში ცერად ყოფილიყო წაზიდული. გოდორყურს ფართოდ იყენებდნენ ქართლ-კახეთში. აგებდნენ ადრე გაზაფხულზე, მდინარეების ადიდებამდე.
გოდორყური ასევე ეწოდება სათევზაო გოდორს, რომელშიც ჩადგმულია ძაბრისმაგვარი ყელი. გოდორყურს მდინარეში ისე აწვენენ, რომ ფართო პირი წყლის დინებისაკენ ჰქონდეს მიმართული და ძაბრის ნასვრეტი სანახევროდ წყლით დაიფაროს. თავგადაშლილი პირიდან თევზი შიგ შედის, უკან კი ვეღარ გამოდის.
ლიტერატურა
ჭურჭელი
ვილკაბამბის რაიონი (აპურიმაკი)

ვილკაბამბის რაიონი (აპურიმაკი)
ვილკაბამბის რაიონი — რაიონი პერუში, აპურიმაკის რეგიონის გრაუს პროვინციაში. მდებარეობს ზღვის დონიდან 2780 მეტრზე. 2007 წლის მონაცემებით, მოსახლეობა 1 213 ადამიანს შეადგენდა, სიმჭიდროვე 152.2 ადამიანი კმ²-ზე. ფართობი 7.97 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
გრაუს პროვინციის რაიონები
საღრაშენი

საღრაშენი, ყოფ. არაშენდა — სოფელი საქართველოში, თეთრიწყაროს მუნიციპალიტეტში, ჯორჯიაშვილის თემში. მდებარეობს მდინარე ალგეთის მარცხნივ, ზღვის დონიდან 720 მ., თეთრიწყაროდან 13 კმ. საბჭოთა პერიოდში განვითარებული იყო მერძევეობა.
დემოგრაფია
2014 წლის აღწერის მონაცემებით სოფელში ცხოვრობს 176 ადამიანი.
ლიტერატურა
სქოლიო
თეთრიწყაროს მუნიციპალიტეტის სოფლები
ჰუგო გელერტი

ჰუგო გელერტი (დ. 3 მაისი, 1892, ბუდაპეშტი — გ. 9 დეკემბერი, 1985) — უნგრული წარმოშობის ამერიკელი გრაფიკოსი და ფერმწერი. 1906 წლიდან ცხოვრობდა აშშ-ში. სწავლობდა ნიუ-იორკის გამოყენებითი ხელოვნების სკოლაში. შექმნილი აქვს ჯონ რიდის, ლენინის და ვლადიმერ მაიაკოვსკის პორტრეტები, ასევე კარლ მარქსის „კაპიტალის“ ილუსტრაციები (60 ლითოგრაფია, 1936). მოხატა მეზღვაურთა პროფკავშირბების შენობა ნიუ-იორკში 1945-1947 წლებში.
ლიტერატურა
ამერიკელი მხატვრები
დაბადებული 1892
დაბადებული 3 მაისი
გარდაცვლილი 9 დეკემბერი
გარდაცვლილი 1985
კომუნისტები
მუინყუმი

მუინყუმი — ქვიშიანი უდაბნო ყაზახეთის სამხრეთ ნაწილში. მდებარეობს ჩრდილოეთით — მდინარე ჩუს ქვემო დინებასა და სამხრეთით — ყარათაუსა და ყირგიზეთის ქედებს შორის. ფართობი 37.500 კმ². სიმაღლე ჩრდილო-დასავლეთით 150 მ აღწევს, ხოლო სამხრეთ-აღმოსავლეთით მატულობს 700 მ-მდე. წარმოქმნილია ცარცული დანალექებითა და მდინარე ჩუს დელტის ალუვიონით. რელიეფში გავრცელებულია ღრმად დანაწევრებული ნახევრად გამაგრებული სერებიანი და ბორცვიანი ქვიშები; გვხვდება ბარხანები. კლიმატი მკვეთრად კონტინენტურია. იანვრის საშუალო ტემპერატურაა დაახლოებით –8°C, ივლისის დაახლოებით 26°C. ატმოსფერული ნალექების რაოდენობა წელიწადში 150–200 მმ. გამეჩხრებულ მცენარეულ საფარში მაღალ ქვიშებზე ჭარბობს თეთრი საქსაული, კაპუეტა, ავშანი, ჯუზღუნი, ტერესკენი, გლერძი და ქვიშის ისლი; დადაბლებულ რელიეფში, ღრმულებში — შავი საქსაული, მლაშობურა, ლერწამი და სხვა. ზედაპირზე გრუნტული წყლების გამოსასვლელებთან დამახასიათებელია ტბიურ-ჭაობიანი დადაბლებები, ეგრეთ წოდებული ჩუროტები, რომელთა ნაპირებზე განვითარებულია ლელქაშის რაყები და ისლის მდელოები. მდინარეთა ხეობებშია — მდინარისპირა ტყე (ტირიფი, ფშატი და სხვა). მუინყუმი დიდწილად გამოიყენება როგორც საზამთრო საძოვარი; ზოგიერთ რაიონშია სარწყავი მიწათმოქმედება.
სქოლიო
ყაზახეთის უდაბნოები
Lekarevka

Lekarevka is a rural locality (a village) in Taptykovsky Selsoviet, Ufimsky District, Bashkortostan, Russia. The population was 146 as of 2010. There are 17 streets.
Geography
Lekarevka is located 31 km southwest of Ufa (the district's administrative centre) by road. Glumilino is the nearest rural locality.
References
Rural localities in Ufimsky District
კასერისი (მატუ-გროსუ)

კასერისი (მატუ-გროსუ)
კასერისი — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 118 მეტრზე. მიეკუთვნება მარანიანის შტატის სამხრეთ-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ალტუ-პანტანალის შემადგენლობაში.
2010 წლის მონაცემებით, მოსახლეობა 87 942 ადამიანს შეადგენდა, მოსახლეობის სიმჭიდროვე 3.61 კმ²-ზე. ფართობი 24 351 კმ²-ია.
იხილეთ აგრეთვე
მატუ-გროსუ
ბრაზილიის შტატები
რესურსები ინტერნეტში
Estimativas da população para 1º de julho de 2009
Ranking decrescente do IDH-M dos municípios do Brasil
მატუ-გროსუს შტატის მუნიციპალიტეტები
Yanbaris

Yanbaris (Bashkir and ) is a rural locality (a village) in Kisak-Kainsky Selsoviet, Yanaulsky District, Bashkortostan, Russia. The population was 101 as of 2010. There are 3 streets.
Geography
Yanbaris is located 22 km southwest of Yanaul (the district's administrative centre) by road. Kisak-Kain is the nearest rural locality.
References
Rural localities in Yanaulsky District
აირი

აირი, გაზი — ნივთიერების აგრეგატული მდგომარეობა, რომელშიც მისი ნაწილაკები ერთმანეთთან ძალიან სუსტად არიან დაკავშირებული ურთიერთქმედების ძალებით, თავისუფლად მოძრაობენ და ავსებენ მათთვის დათმობილ სივრცეს. ნივთიერება აირისებრ მდგომარეობაში ფართოდაა გავრცელებული ბუნებაში. აირები ქმნიან ატმოსფეროს; არის მყარ ქანებში, ოკეანის, ზღვისა და მდინარის წყლებში.; მზე, ვარსკვლავები, ვარსკვლავთშორისი ნივთიერების ღრუბლები შედგება ნეიტრალური ან იონიზებული აირებისაგან. ბუნებრივ პირობებში აირი ინდივიადუალური აირების ნარევია.
აირს საკუთარი ფორმა და მოცულობა არა აქვს; იმ ჭურჭლის მოცულობასა და ფორმას ღებულობს, რაშიც არის მოთავსებული. აირის მოცულობა და წნევა არსებითად დამოკიდებულია ტემპერატურაზე. ჩვეულებრივ პირობებში (0 — 100°C) აირის მოცულობითი გაფართოების კოეფიციენტი მეტია, ვიდრე სითხისა და საშუალოდ 0.003663 გრად–1 უდრის. აირის სიმკვრივე ნორმალურ პირობებში გაცილებით (1000-ჯერ) ნაკლებია იმავე ნივთიერების სიმკვრივეზე მყარ ან თხევად მდგომარეობაში, მაგრამ ატმოსფერულზე 1017-ჯერ ნაკლები წნევის დროს აირის სიმკვრივე 10–20 გ/სმ3. კოსმოსურ პირობებში აირის სიმკვრივე შეიძლება უფრო ნაკლები იყოს (10–30 გ/სმ3). მეორე მხრით, გარეშე მაღალი წნევის გავლენით შეიძლება შედარებით დიდი სიმკვრივის აირის მიღება. თუ აირის ტემპერატურას გარკვეულ მნიშვნელობამდე შევამცირებთ (ყოველი აირისთვის არსებობს თავისი კრიტიკული ტემპერატურა), მაშინიგი შეიძლება თხევად ან მყარ მდგომარეობაში გადავიდეს. ნივთიერება, რომელიც ზეკრიტიკულ ტემპერატურაზე შეიძლება აირად ჩავთვალოთ, მაღალი წნევის დროს უზარმაზარის იმკვრივით ხასიათდება (მაალითად, ზოგიერთი ვარსკვლავის ცენტრში 109 გ/სმ3). პირობების მიხედვით იცვლება აგრეთვე აირის თბოგამტარობა, სიბლანტე და სხვა.
აირის ნაწილაკები (მოლეკულები ან ატომები) განუწყვეტლივ მოძრაობენ ქაოსურად. აირთა თვისებები აიხსნება ქაოსურად მოძრავი მოლეკულების ურთიერთქმედებით. აირს, რომლის მოლეკულები შეიძლება ჩავთვალოთ არაურთიერთქმედ მატერიალურ წერტილებად, ეწოდება იდეალური აირი. იდეალური აირისთვის მართებულია ბოილ-მარიოტის კანონი, გეი-ლუსაკის კანონი და ავოგადროს კანონი. სიმკვრივის გაზრდისას იცვლება აირის თვისებები — იგი აღარ შეიძლება ჩაითვალოს იდეალურ აირად. არაიდეალური, ანუ როგორც ხშირად უწოდებენ, რეალური აირის თერმოდინამიკური თვისებების შესწავლისას სარგებლობენ მდგომარეობის სხვადასხვა განტოლებით.
ლიტერატურა
ვისაგინასი

ვისაგინასი (1992 წლის 22 სექტემბრამდე — „სნეჩკუსი“) — ქალაქი ლიეტუვის ჩრდილო-აღმოსავლეთ ნაწილში, უტენის მაზრაში; ერთადერთი ქალაქი თანამედროვე ლიეტუვაში, სადაც უმრავლესობას შეადგენენ სლავები: რუსები და რუსულენოვნები.
რესურსები ინტერნეტში
ვისაგინასი
ლიეტუვის ქალაქები
Vidadi Muradov

Vidadi Muradov
Vidadi Aydin oglu Muradov (5 March 1956 – 5 November 2021) was an Azerbaijani carpet specialist and academic.
Life
Vidadi Muradov was born on 5 March 1956 in Barda city of the republic of Azerbaijan. During 1974–1980 he studied at the Moscow Cooperative Institute, Economy Faculty, to obtain a degree in the "Organization of Economy." From 1980 until 1994, he worked at different organizations of the republic as an economist. From 2006 until his death in 2021 he was the consultant of the Affairs Office of the President of the Republic of Azerbaijan. He was the founder of scientific-research and production center – "Azer-Ilme," founded in October 1994. The objective of "Azer-Ilme" is to restore long forgotten designs, produce high-quality carpets, and publicize the Azerbaijani carpets decorating a number of private collections and world museums.
A member of the "Yeni Azerbaijan" Party,
he was married and has three children.
In early 2021, Muradov was arrested and put under house arrest under charges of corruption and embezzlement. He later died on 5 November 2021 from cancer.
Honors and awards
Order of Shohret (glory) (7 March 2016)
References
1956 births
2021 deaths
Azerbaijani professors
People from Barda, Azerbaijan
Recipients of the Azerbaijan Democratic Republic 100th anniversary medal
Deaths from cancer in Azerbaijan
ლევან სამხარაული

ლევან სამხარაული - დაიბადა 1980 წლის 24 მარტს, ყვარელში. მისი პროფესიული საქმიანობის სფეროს წარმოადგენდა იურისპრუდენცია. 24 წლის ასაკში დაინიშნა იუსტიციის სამინისტროს ექსპერტიზისა და სპეციალურ გამოკვლევათა ცენტრის ხელმძღვანელად. 2004 წლამდე სასამართლო-საექსპერტო ფუნქციები სხვადასხვა უწყებაში იყო გაბნეული, რაც ამ სფეროს განვითარებას, მიუკერძოებლობას და ფუნქციონირებას ხელს უშლიდა.
ლევან სამხარაულის მიერ განხორციელებული რეფორმების შედეგად შეიქმნა ახალი უწყება "სასამართლო ექსპერტიზის ეროვნული ბიურო", რომელიც ექსპერტიზის დარგში ავტორიტეტული საერთაშორისო ორგანიზაციის - სასამართლო ექსპერტიზის დაწესებულებათა ევროპული ქსელის ENFSI-ის სრულუფლებიანი წევრია. 2005 წელს, ლევან სამხარაული 25 წლის ასაკში მოკლეს. 2006 წელს ლევან სამხარაულის სახელი მიენიჭა სსიპ სასამართლო ექსპერტიზის ეროვნულ ბიუროს.
დანატოვარი
2021 წლის აპრილში ლევან სამხარაულის დის - ნუკი სამხარაულის იდეითა და რედაქტორობით გამოიცა წიგნი "მე არსად სხვაგან არ ვარ", რომელშიც თავმოყრილია ლევან სამხარაულის მიერ 19-20 წლის ასაკში შესრულებული ნახატები, ლექსები და ჩანახატები.
გამოყენებული ლიტერატურა
მალხაზ ზაალიშვილი

მალხაზ ზაალიშვილი (დ. 27 სექტემბერი, 1920, მცხეთა — გ. 9 სექტემბერი, 2016) — ქართველი მეცნიერი, ქიმიკოსი.
1941 წელს დაამთავრა თბილისის სახელმწიფო უნივერსიტეტის ქიმიის ფაკულტეტი.
1941-1944 წლებში იყო საქართველოს ჯანმრთელობის სამინისტროს სანიტარული ჰიგიენის ინსტიტუტის ქიმიკოს-ანალიტიკოსი. 1947-1951 წლებში ფიზიოლოგიის ინსტიტუტის უმცროსი მეცნიერ-თანამშრომელი. 1951-1957 წლებში გორის პედაგოგიური ინსსტიტუტის დოცენტი. 1962-1986 წლებში იყო ფიზიოლოგიის ინსტიტუტის ბიოფიზიკის ლაბორატორიის ხელმძღვანელი. 1986-2000 წლებში საქართველოს მეცნიერებათა აკადემიის მოლეკულური ბიოლოგიისა და ბიოფიზიკის ინსტიტუტის დირექტორი. 2000-2006 წლებში იყო საქართველოს მეცნიერებათა აკადემიის ცენტრალური სამეცნიერო ბიბლიოთეკის დირექტორი. არის 160 სამეცნიერო ნაშრომის, 11 გამოგონებისა და 1 წიგნის ავტორი.
სადოქტორო დისერტაციის თემა — „კუნთის შეკუმშვის ფიზიკო-ქიმიური საფუძვლები“, დაიცვა 1972 წელს.
რესურსები ინტერნეტში
ქართველი ქიმიკოსები
თბილისში დაბადებულები
თბილისის სახელმწიფო უნივერსიტეტის კურსდამთავრებულები
მ